[{"text_idx": "#000002", "text": "Cyrsiau sy\u2019n Cychwyn Fis Ionawr"}, {"text_idx": "#000003", "text": "Paratoi ar gyfer y Brifysgol"}, {"text_idx": "#000010", "text": "Datganiad ar Gaethwasiaeth a Masnachu Pobl"}, {"text_idx": "#000013", "text": "Cafwyd deg o dimau yn cynnwys 1 myfyriwr o Brydain a 3 myfyriwr rhyngwladol yn cystadlu yn yr Her Ddiwylliannol, a drefnwyd gan Swyddfa Cefnogi Myfyrwyr Rhyngwladol, gyda rownd o gyflwyniadau a chwis gwybodaeth gyffredinol i ennill gwobr gyntaf o daith fythgofiadwy i Barcelona!"}, {"text_idx": "#000014", "text": "Y BeirniaidYn hanner cyntaf y gystadleuaeth holwyd 35 o gwestiynau gwybodaeth gyffredinol i'r 10 ti\u0302m ar gategori\u0308au Cymru, y Deyrnas Unedig ac Ewrop ynghyd a\u0302 rownd Wyddonol, a dilynwyd hynny gan rownd o luniau (enwi darluniau ac enwogion). Ydych chi'n chwilfrydig am y math o gwestiynau a ofynnwyd? Cymerwch brawf gyda'r 2 gwestiwn yma o Gwis yr Her Ddiwylliannol: 1. Pwy oedd tywysog sofran olaf Cymru cyn ei goresgyn gan Edward I o Loegr yn 1282 a) Edwyn ap Gwriad ; b) Bleddyn ap Cynfyn; c) Llywelyn ap Gruffudd - 2. Mae'r Seren a'r Cilgant yn brif symbol baneri nifer o wledydd. A ellwch chi enwi 2 ohonynt? Gwelwch yr atebion isod."}, {"text_idx": "#000015", "text": "Yn dilyn egwyl fer am ginio, cafwyd ail hanner y gystadleuaeth, yn cynnwys cyflwyniadau. Gofynnwyd i'r timau ganfod ffordd greadigol o gyflwyno diwylliant un neu fwy o wledydd brodorol aelodau'r ti\u0302m i banel o chwech o feirniaid, ac yn y digwyddiad traddodwyd y cyflwyniadau ar lwyfan. Eleni marciwyd y cyflwyniadau ar sail Cynnwys a Chyflwyniad gan amrywiaeth eang o staff y Brifysgol: Noor Al-Zubaidi (Canolfan Addysg Ryngwladol); Melanie Brown (Ysgol Busnes); Matt Day (Undeb Bangor); Dr. Ama Eyo (Ysgol y Gyfraith); Yasmin Noorani (Gwasanaeth Llyfrgell ac Archifau) a Dr Sarah Pogoda (Ysgol Ieithoedd a Diwylliannau Modern)."}, {"text_idx": "#000016", "text": "Gwelsom berfformiadau gwych oedd yn cynnwys dawnsio, cerddoriaeth fyw, theatr a blasu bwyd o Japan a Nigeria! Cafwyd ymdrech ragorol gan bawb i roi cyflwyniadau difyr a gwnaethant yn arbennig o dda! Llongyfarchwyd enillwyr yr ail a'r drydedd wobr (Ninjas Prifysgol Bangor a'r Tea Frog Mafia) a chyflwynwyd talebau ar-lein EthicalSuperstore iddynt o a ellir eu gwario ar nwyddau Masnach Deg, nwyddau Organaidd a nwyddau Ecogyfeillgar o'u dewis. Mewn cystadleuaeth agos iawn, yr enillwyr oedd Team Team: Sanjitha Nalli o India, Methavee Chaloeyjitr a Norramon Tengcharoensuk o Wlad Thai a Jack McCaffrey o'r Deyrnas Unedig. Gwnaethant ganolbwyntio eu perfformiad ar gomedi ar draws diwylliannau a sut mae traddodiadau a stereoteipiau yn cael eu portreadu trwy gyfrwng jo\u0302cs a nodweddion diwylliannol yng ngwledydd cartref aelodau'r timau."}, {"text_idx": "#000017", "text": "Y timau buddugolBydd y ti\u0302m buddugol yn teithio i Farcelona yn ystod wythnos gyntaf Ebrill 2017 am daith a fydd yn llawn hanes, diwylliant, iaith, pensaerni\u0308aeth fodernaidd a hwyl! Bydd tywysydd lleol sydd ag angerdd mawr dros Barcelona, Marcel Clusa, Swyddog Clerigol presennol y Ti\u0302m Cefnogi Myfyrwyr Rhyngwladol, yn eu harwain yno. I weld lluniau a straeon am eu hanturiaethau yng Nghatalonia, dilynwch Bangorinternational ar Instagram."}, {"text_idx": "#000018", "text": "Hoffai'r ti\u0302m trefnu ddiolch yn fawr i'r panel a'r cyfranwyr am eu hagwedd bositif, eu brwdfrydedd ac am roi gwers fawr i bawb ar sut y gall nifer o wledydd gydweithio fel un i greu pethau hardd a phwerus gyda'i gilydd."}, {"text_idx": "#000022", "text": "Dyddiad cyhoeddi: 20 Rhagfyr 2016"}]